|  |  |
| --- | --- |
|  | **ใบความรู้** |
| วิชาการบัญชีเบื้องต้น รหัสวิชา 20200 –1002  | สัปดาห์ที่ 14 |
| สาขาการบัญชี ระดับชั้น ปวช.1 |
| บทที่ 9 งบการเงิน |
| อ.ผู้สอน อรทัย พิมพ์ทอง |

**ความหมายของงบการเงิน**

**งบการเงิน (Financial Statement)** หมายถึงงบที่นำเสนอข้อมูลที่เกี่ยวข้องกับฐานะการเงินและผลการดำเนินงานของกิจการที่มีประโยชน์ต่อการตัดสินใจเชิงเศรษฐกิจ คือข้อมูลทางการเงินที่แสดงผลกระทบของรายการในอดีตที่มีต่อฐานะการเงิน และผลการดำเนินงานของกิจการที่ช่วยผู้ใช้งบการเงินในการประเมินความสามารถของกิจการในการก่อให้เกิดเงินสด
และรายการเทียบเท่าเงินสดไม่ว่าจะเป็นจำนวนเงิน จังหวะเวลา และความแน่นอนของกระแสเงินสด นอกจากนี้ข้อมูลในงบการเงินยังช่วยผู้ใช้งบการเงินอื่นในการประเมินความสามารถ
ในการดูแลและความรับผิดชอบของผู้บริหารของกิจการ

**ผู้ใช้งบการเงินและความต้องการข้อมูลของผู้ใช้**

**เจ้าของกิจการ**

* เพื่อประเมินฐานะการเงิน ณ เวลาใดเวลาหนึ่ง และผลการดำเนินงานและ
การเปลี่ยนแปลงฐานะการเงินของกิจการสำหรับรอบระยะเวลาบัญชีของกิจการ
* เพื่อให้ข้อมูลทางการเงินเกี่ยวกับการจัดหาเงินทุนจากเจ้าของกิจการ
* เพื่อประเมินโอกาสในการลงทุนต่อและเป็นปัจจัยในการพิจารณาเกี่ยวกับการบริหารการเงิน

**ผู้ให้กู้ ผู้ขายสินค้า และเจ้าหนี้อื่น**

* เพื่อประเมินความเสี่ยงในการตัดสินใจให้กู้หรือให้สินเชื่อ
* เพื่อให้ข้อมูลทางการเงินที่ใช้ในกระบวนการติดตามสินเชื่อ

**หน่วยงานรัฐบาล และหน่วยงานกำกับดูแลกิจการ**

* เพื่อให้ข้อมูลที่เป็นประโยชน์ในการกำกับดูแลการเสียภาษี
* เพื่อให้ข้อมูลที่เป็นประโยชน์ในการส่งเสริมการค้าและการลงทุน
* เพื่อประโยชน์ในการพัฒนาเศรษฐกิจโดยรวมของประเทศ

|  |  |
| --- | --- |
|  | **ใบความรู้** |
| วิชาการบัญชีเบื้องต้น รหัสวิชา 20200 –1002  | สัปดาห์ที่ 14 |
| สาขาการบัญชี ระดับชั้น ปวช.1 |
| บทที่ 9 งบการเงิน |
| อ.ผู้สอน อรทัย พิมพ์ทอง |

**การนำเสนองบการเงินตามมาตรฐานการบัญชีและประกาศกรมพัฒนาธุรกิจการค้า**

* กิจการที่ไม่มีส่วนได้เสียสาธารณะ (Non-publicly Accountable Entities) หมายถึงกิจการที่ไม่ใช่กิจการดังนี้
* กิจการที่มีตราสารทุนหรือตราสารหนี้ของกิจการซึ่งมีการซื้อขายต่อประชาชน
* กิจการที่ดำเนินธุรกิจหลักในการดูแลสินทรัพย์ของกลุ่มบุคคลภายนอกในวงกว้าง

บริษัทมหาชน

* กิจการอื่นที่จะกำหนดเพิ่มเติม

**องค์ประกอบและรูปแบบของงบการเงิน**

**องค์ประกอบงบการเงินที่สมบูรณ์**

* งบแสดงฐานะการเงิน
* งบกำไรขาดทุน
* งบแสดงการเปลี่ยนแปลงส่วนของเจ้าของ
* หมายเหตุประกอบงบการเงิน

**รูปแบบของงบแสดงฐานะการเงิน**

* สินทรัพย์
* หนี้สิน

แยกแสดงการจัดประเภทสินทรัพย์และหนี้สินในงบแสดงฐานะการเงินเป็นรายการหมุนเวียนและไม่หมุนเวียน